|  |  |  |  |
| --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ |  | **ΦΙΛΟΣΟΦΙΚΗ ΣΧΟΛΗ**  **ΤΜΗΜΑ ΙΣΤΟΡΙΑΣ ΚΑΙ ΑΡΧΑΙΟΛΟΓΙΑΣ** | *Λογότυπο Τμήματος*  *2x2 cm*  Θεσσαλονίκη,  Αρ. Πρωτ.: |
|  | Γραμματεία |
| Πληροφορίες: Ονοματεπώνυμο υπαλλήλου  *Τηλ.: 2310 99 0000*  *E-mail: username@auth.gr*  *Κτίριο: ………………………………………………………* |

**Προς:** Τη Γραμματεία της Νομικής Επιτροπής του Α.Π.Θ.

**Θέμα: Σχετικά με την αίτηση ακύρωσης του κ. Όνομα Επίθετο**

Σχετικά: Η από ηη-μμ-εεεε πράξη ορισμού δικασίμου του Γ’ Τμήματος του ΣτΕ με συνημμένη την αρ. καταθ. xxxx/εεεε αίτηση ακύρωσης του κ. Όνομα Επίθετο

Σε απάντηση του παραπάνω σχετικού εγγράφου σας που αφορά στο υπόψη θέμα, σας διαβιβάζουμε συνημμένα τον διοικητικό φάκελο **σε τρία (3) επικυρωμένα αντίγραφα** καθώς και αναλυτική έκθεση απόψεων για την εν λόγω διαφορά.

Ο Πρόεδρος

του Τμήματος Ιστορίας και Αρχαιολογίας

*(υπογραφή)\**

Ονοματεπώνυμο Προέδρου

*\*Ακριβές Αντίγραφο από το πρωτότυπο*

*που τηρείται στο αρχείο της υπηρεσίας*

**Αναλυτική έκθεση απόψεων κατ’ άρθρ. 19 του ΠΔ 18/1989**

**(όπως προστ. με το άρθρ. 41 του νόμου 4055/2012)**

(*Σημείωση: αναφέρεται αρχικά το ιστορικό της διαδικασίας*)

* Η προκήρυξη για την πλήρωση μίας θέσης καθηγητή στη βαθμίδα του καθηγητή Α’ βαθμίδας στο γνωστικό αντικείμενο «……………………….» αποφασίστηκε στη συνεδρίαση της Συνέλευσης του Τμήματος Ιστορίας και Αρχαιολογίας αριθμ. 25/19-12-2017, ύστερα από τη θετική εισήγηση του Τομέα ……………………….. (συνεδρίαση αριθμ. 388/28-11-2017) και δημοσιεύτηκε στο ΦΕΚ αριθμ. 463/26-04-2018 τ.Γ’, ύστερα από αίτηση στις 23-10-2017, του αναπληρωτή καθηγητή, κ. Όνομα2 Επίθετο2. Μέσα στη νόμιμη προθεσμία, υπέβαλαν υποψηφιότητα στο Πληροφοριακό Σύστημα «ΑΠΕΛΛΑ» (APPxxxx στη νέα εφαρμογή) ο κ. Όνομα Επίθετο στις 29-06-2018 και ο Όνομα2 Επίθετο2 στις 19-05-2018 (λήξη προθεσμίας υποβολής υποψηφιοτήτων 09-07-2018) (**συνημ. 1 & 2**).
* Η Συνέλευση του Τμήματος Ιστορίας και Αρχαιολογίας στην συνεδρίασή της αριθμ. 37/20-3-2018 (εγκρίθηκε από τη Σύγκλητο του ΑΠΘ στη συνεδρίαση αριθμ. 2959/16 & 17/5-2018) ενέκρινε την επικαιροποίηση του Μητρώου Εσωτερικών και Εξωτερικών μελών του Τμήματος Ιστορίας και Αρχαιολογίας της Φιλοσοφικής Σχολής, το οποίο κατόπιν αναρτήθηκε στο Πληροφοριακό Σύστημα «ΑΠΕΛΛΑ», σύμφωνα με τα άρθρα 16 και 19 του ν. 4009/2011, όπως αντικαταστάθηκαν από το άρθρο 70 του ν.4386/2016, το άρθρο 4 του ν.4405/2016 και το άρθρο 30 του ν.4452/2017, την Φ.122.1/6/14241/Ζ2/27-01-2017 Υπουργική Απόφαση (ΦΕΚ 225/31-01-17 τ.Β’) και των περ. ιγ και ιδ της παρ. 2 του άρθρου 21 των παρ. 9 και 19 του άρθρου 84 του ν. 4485/2017 (ΦΕΚ 114/4-8-2017 τ.Α’).
* Το εκλεκτορικό σώμα (εφεξής ΕΣ), μετά τη συγκρότηση του οποίου η σύνθεσή του δεν μεταβάλλεται παρά μόνον εάν μέλος του παραιτηθεί, εκλείψει ή βρεθεί σε νόμιμη άδεια (άρθρο 70 παρ. 3ε του ν. 4386/2016), συγκροτήθηκε για την πλήρωση της ανωτέρω θέσης κατά τη Συνέλευση αριθμ. 3/25-09-2018. Τα μέλη του ΕΣ ενημερώθηκαν (αριθμ. πρωτ. 1049/12-10-2018), προκειμένου να συνεδριάσουν για να ορίσουν τα μέλη της Τριμελούς Εισηγητικής Επιτροπής (εφεξής ΤΕΕ), σύμφωνα με το άρθρο 19 παρ. 4α του Ν. 4009/2011 όπως τροποποιήθηκε και ισχύει (**συνημ. 3**).
* Κατόπιν τούτων, το ΕΣ στην από 18-10-2018 συνεδρίασή του όρισε ως μέλη της ως άνω ΤΕΕ που ενημερώθηκαν για τον ορισμό τους με το αριθμ. 1274/22-10-2018 έγγραφο του Τμήματος Ιστορίας και Αρχαιολογίας, ώστε να καταθέσουν εισήγηση εντός αποκλειστικής προθεσμίας σαράντα (40) ημερών από τη συγκρότησή τους και όχι νωρίτερα από είκοσι (20) ημέρες, τα ακόλουθα μέλη ΔΕΠ:

1. Όνομα3 Επίθετο3, Καθηγητή Τμήματος .......................... Α.Π.Θ. με γνωστικό αντικείμενο «…………………..» (ΦΕΚ διορισμού στη βαθμίδα αυτή1329/23.12.2016 τ.Γ'), ιδίου γνωστικού αντικειμένου.
2. Όνομα4 Επίθετο4, Καθηγητή Τμήματος .......................... Πανεπιστημίου Θεσσαλίας με γνωστικό αντικείμενο «………………………………» (ΦΕΚ διορισμού στη βαθμίδα αυτή 1001/10-10-2017), ιδίου γνωστικού αντικειμένου.
3. Όνομα5 Επίθετο5, Καθηγητή Τμήματος .......................... Πανεπιστημίου Πατρών με γνωστικό αντικείμενο «…………………………………………..» (ΦΕΚ διορισμού στη βαθμίδα αυτή 422/3.6.2009 τ.Γ’ & 460/17.6.2009 τ.Γ'), ιδίου γνωστικού αντικειμένου (**συνημ. 4**).

* Η ΤΕΕ στις 29-11-2018 (αριθμ. πρωτ. 2482/29-11-2018), υπέβαλε στο Τμήμα εισήγηση, την οποία το Τμήμα στις 29-11-2018 (αριθμ. πρωτ. 2487/29-11-2018) κοινοποίησε αμελλητί με ευθύνη του Προέδρου, και μέσω του «ΑΠΕΛΛΑ», στο ΕΣ και στους υποψήφιους, με την επισήμανση ότι μπορεί να υποβάλει υπόμνημα έως πέντε (5) ημέρες πριν από τη συνεδρίαση του ΕΣ, το οποίο αναρτάται εντός της ίδιας προθεσμίας στο «ΑΠΕΛΛΑ» (**συνημ. 5 & 6**).
* Ο Πρόεδρος του Τμήματος Ιστορίας και Αρχαιολογίας με το υπ’ αριθμ. 2554/03-12-2018 έγγραφό του απέστειλε πρόσκληση προς τα μέλη του ΕΣ και προς τα μέλη της Συνέλευσης, για την πλήρωση θέσης καθηγητή στη βαθμίδα του καθηγητή Α’ βαθμίδας και υποψήφιους τους κ.κ: Όνομα Επίθετο και Όνομα2 Επίθετο2 (**συνημ. 7**).
* Στη συνεδρίαση του Τμήματος Ιστορίας και Αρχαιολογίας αριθμ. 15/17-12-2018 έγινε η κρίση για την πλήρωση της ανωτέρω θέσης, κατά την οποία, σε σύνολο έντεκα (11) παρόντων εκλεκτόρων ψήφισαν έντεκα (11) εκλέκτορες και ο αναπληρωτής καθηγητής κ. Όνομα2 Επίθετο2 έλαβε έντεκα (11) θετικές ψήφους.
* Ο υποψήφιος κ. Όνομα Επίθετο στις 14-01-2019 (αριθμ. πρωτ. 3311/16-01-2019) υπέβαλε προσφυγή-υπόμνημα επί της διαδικασίας εκλογής του κ. Όνομα2 Επίθετο2 στην ανωτέρω αναφερόμενη συνεδρίαση του Τμήματος Ιστορίας και Αρχαιολογίας (**συνημ. 8**).
* Μετά τον έλεγχο νομιμότητας της διαδικασίας διαπιστώθηκε παρατυπία στη συγκρότηση του εκλεκτορικού σώματος. Με το υπ’ αριθμ. 13454/15-02-2019 έγγραφο της Γενικής Διεύθυνσης Διοικητικών Υπηρεσιών ο φάκελος εκλογής της ανωτέρω θέσης αναπέμφθηκε στο Τμήμα Ιστορίας και Αρχαιολογίας, προκειμένου η διαδικασία να επαναληφθεί από το σημείο που εμφιλοχώρησε η παρατυπία, δηλαδή από το σημείο συγκρότησης του εκλεκτορικού σώματος (**συνημ. 9**).

------------------------------------------------------------------------------------------------------------------------------

* Στη κοινή συνεδρίαση του οικείου εκλεκτορικού σώματος με τη Συνέλευση του Τμήματος αριθμ. 37/9-5-2019 πραγματοποιήθηκε εκ νέου η διαδικασία κρίσης για την πλήρωση της εν λόγω θέσης κατά την οποία σε σύνολο δέκα πέντε (15) εκλεκτόρων ήταν παρόντες δέκα (10) και ψήφισαν δέκα (10) και ο αναπληρωτής καθηγητής, κ. Όνομα2 Επίθετο2 έλαβε δέκα (10) θετικές ψήφους, ενώ ο κ. Όνομα Επίθετο δεν έλαβε καμία ψήφο. Ως εκ τούτου, ο κ. Όνομα2 Επίθετο2 εκλέχθηκε ομόφωνα επί των παρόντων στη βαθμίδα του καθηγητή Α΄ βαθμίδας του Τομέα ……………………… του Τμήματος Ιστορίας και Αρχαιολογίας της Φιλοσοφικής Σχολής του ΑΠΘ με γνωστικό αντικείμενο «………………….», διότι συγκέντρωσε υπέρ αυτού την απόλυτη πλειοψηφία του σώματος των εκλεκτόρων, σύμφωνα με τις ισχύουσες διατάξεις.

Ως προς τους προβαλλόμενους ισχυρισμούς (κατά το μέρος που αφορά στο Τμήμα Ιστορίας και Αρχαιολογίας) στην αίτηση ακύρωσης του κ. Όνομα Επίθετο, παραθέτουμε τα κάτωθι:

(*Σημείωση: αναφέρονται στη συνέχεια οι απόψεις του τμήματος επί την αίτησης ακύρωσης - αν κριθεί απαραίτητο*)

**Πρώτον:** Η συγκρότηση του εκλεκτορικού σώματος πραγματοποιήθηκε κατά την συνεδρίαση της Συνέλευσης (Ειδικής Σύνθεσης - παρουσία μόνον μελών ΔΕΠ, μετά την αποχώρηση του μέλους Ε.ΔΙ.Π.) αριθμ. 24/26-2-2019.

Το γνωστικό αντικείμενο της εν λόγω θέσης όπως δημοσιεύτηκε στην προκήρυξη, «…………………………………..», ασχολείται με **……………………….. ……………………….**

Τα γνωστικά αντικείμενα «……………………….», «……………………………………» και «……………………………………………..» θεωρήθηκαν **ομόφωνα** ως ίδια καθώς καλύπτουν πλήρως το εύρος του γνωστικού αντικειμένου της εν λόγω θέσης.

Ως συναφή θεωρήθηκαν **ομόφωνα** τα γνωστικά αντικείμενα «………………………….» και «………………………………», καθώς …………………………………..

Με βάση την παραπάνω **ομόφωνη** απόφαση η Συνέλευση αποφάσισε τη συγκρότηση του οικείου εκλεκτορικού σώματος σύμφωνα με τις ισχύουσες διατάξεις, όπως περιγράφεται αναλυτικά και στο απόσπασμα πρακτικών της συνεδρίασης 24/26-2-2019 (**συνημ. 16**).

------------------------------------------------------------------------------------------------------------------------------

Το Μητρώο Εσωτερικών και Εξωτερικών Μελών το οποίο εγκρίθηκε από τη Σύγκλητο του ΑΠΘ (συνεδρίαση αριθμ. 2974/22 και 23-11-2018) περιελάμβανε από το ίδιο και τα συναφή γνωστικά αντικείμενα, εσωτερικά και εξωτερικά μέλη, τους παραπάνω. Τα ονόματα που αναφέρονται στην αίτηση ακύρωσης του κ. Όνομα Επίθετο (σελίδα 12 ) δεν περιλαμβάνονται στο εγκεκριμένο από τη Σύγκλητο του ΑΠΘ Μητρώο Εσωτερικών και Εξωτερικών Μελών (**συνημ. 17**).

**Δεύτερον:** Κατά τη συνεδρίαση του οικείου εκλεκτορικού σώματος στις 5-3-2020 , επί ένδεκα (11) παρόντων μελών σε σύνολο δεκαπέντε (15), ορίστηκε **ομόφωνα** η τριμελής εισηγητική επιτροπή.

------------------------------------------------------------------------------------------------------------------------------

Από τα παραπάνω συνάγεται ότι η διαδικασία συγκρότησης της τριμελούς εισηγητικής ήταν καθόλα νομότυπη.

**Τρίτον:** H συνεδρίαση της Συνέλευσης του Τμήματος Ιστορίας και Αρχαιολογίας για τη συγκρότηση του οικείου εκλεκτορικού σώματος, καθώς και η συνεδρίαση του εκλεκτορικού σώματος για τον ορισμό της τριμελούς εισηγητικής επιτροπής έγιναν με τη μέθοδο της τηλεδιάσκεψης σύμφωνα με την υπ. Αριθ. Φ.122.1./42/23076/Β2/24-2-11 Υ.Α. (ΦΕΚ 433/17-3-11 τ.Β’) «Συμμετοχή των μελών των εκλεκτορικών σωμάτων μέσω τηλεδιάσκεψης» σε εφαρμογή της παρ.5 του άρθρου 34 του Ν.3848/2010 (ΦΕΚ 71/19-5-2010 τ.Α’).

------------------------------------------------------------------------------------------------------------------------------

Από τα παραπάνω αναφερόμενα προκύπτει ότι τηρήθηκε η κατά νόμο διαδικασία και συνεπώς καταρρίπτονται οι προβαλλόμενοι στην αίτηση ακύρωσης ισχυρισμοί.

**Τέταρτον:** Ο ισχυρισμός που αναφέρεται ότι κατά τη συνεδρίαση της Συνέλευσης 24/26-2-2019 δεν διενεργήθηκε κλήρωση είναι παντελώς αβάσιμος. Η κλήρωση διενεργήθηκε ηλεκτρονικά παρουσία των παρόντων μελών του Τμήματος και αποτυπώνεται ρητά στο σχετικό απόσπασμα πρακτικών. Η φράση «δήθεν διενεργηθείσα κλήρωση» είναι τουλάχιστον ατυχής αφού αμφισβητείται η φερεγγυότητα του Προέδρου του Τμήματος και των παρόντων μελών της Συνέλευσης.

Το υπόμνημα του υποψηφίου κ Όνομα Επίθετο που κατατέθηκε στις 15-3-2019 κοινοποιήθηκε στο εκλεκτορικό σώμα την ίδια ημέρα. Άλλωστε αφού αναρτήθηκε από τον ίδιο στο σύστημα «ΑΠΕΛΛΑ» κοινοποιήθηκε αυτόματα στους εκλέκτορες.

Εν κατακλείδι από όλα τα παραπάνω συνάγεται ότι η διαδικασία που τηρήθηκε ήταν καθόλα σύννομη και οι ισχυρισμοί που προβάλλονται στην αίτηση ακύρωσης του κ. Όνομα Επίθετο είναι αβάσιμοι.

**Θεσσαλονίκη, ηη/μμ/εεεε**

Ο Πρόεδρος

του Τμήματος Ιστορίας και Αρχαιολογίας

*(υπογραφή)\**

Ονοματεπώνυμο Προέδρου

*\*Ακριβές Αντίγραφο από το πρωτότυπο*

*που τηρείται στο αρχείο της υπηρεσίας*